Sjúkrahúsið á Ísafirði hefur verið fært á hættustig vegna COVID-19 smitsins sem greindist á Landspítalanum í gær. Sjúklingnum var nýlega sinnt á Heilbrigðisstofnun Vestfjarða.
Þrír starfsmenn sjúkrahússins eru í sóttkví og þrír aðrir í úrvinnslusóttkví. Gylfi Ólafsson, forstjóri stofnunarinnar, segir þetta hafa þó nokkur áhrif á starfsemi.
Þrjár litlar deildir hér á sjúkrahúsinu á Ísafirði sem veita talsvert skerta þjónustu á meðan hættustigi stendur og á meðan við vinnum úr málinu. Það eru röntgendeild, rannsóknadeild og skurð- og slysadeild.
Í þessu felst að öllu sem hægt er verður frestað. Neyðarþjónustu verður þó sinnt. Gylfi segir starfsmennina ekki með einkenni. Sýni hafa þegar verið tekin og eru á leið til Reykjavíkur til greiningar.
Sjúklingurinn greindist með smit á blóð- og krabbameinsdeild Landspítalans, en hafði þegar farið í sýnatöku á Ísafirði.
það hafa verið tekin sýni hjá sjúklingnum áður og þau reyndust neikvæð. Þannig það er bara verið að skoða hvernig þetta gæti hafa gerst. Í öllu falli er það þannig að við viljum gæta fyllsta öryggis og meiri varúð en minni.
Gylfi segir að ef sýnin reynist neikvæð verði hægt að aflétta hættustigi strax í kvöld.
Sjúkrahúsið á Ísafirði hefur verið fært á hættustig vegna smitsins sem greindist á Landspítalanum í gær, en sjúklingurinn leitaði til Heilbrigðisstofnunar Vestfjarða á dögunum. 